Ilkka Aaltonen

Ilkka Tapani Aaltonen (s. 22. maaliskuuta 1957 Turku) on suomalainen muusikko, joka tunnetaan Hummeripojat-nimisen viisihenkisen kvartetin perustajana sekä teekkarilauluperinteen ylläpitäjänä ja uudistajana. Hän on toiminut myös mm. kuoronjohtajana, säveltäjänä, sanoittajana ja laulukirjojen tekijänä. Hänen ensimmäinen sävellyksensä oli Otaniemen sähköinsinöörikillalle sävelletty "SIK-hymni" (1981), jonka kantaesityksen jälkeen seuraavassa kokouksessa kilta päätti, että jatkossa jokaisen sähköfuksin on osattava kappale ulkoa ennen teekkarilakin saamista vappuna. Aaltosen säveltämä ja sanoittama kappale "Maailma jääkukkien takana" esitettiin Kauppakorkeakoulun Ylioppilaskunnan Laulajien (KYL) joulukonserteissa viimeisenä kappaleena koko sen ajan, jolloin Matti Apajalahti johti kuoroa. "Maailma jääkukkien takana" on lisäksi KYL:n vuonna 2001 ilmestyneen albumin nimikkokappale ja viimeinen raita.

Vuonna 2007 Aaltonen pääsi Guinnessin ennätysten kirjaan osaamalla soittaa side silmillä 3 333 kappaletta pianolla, haitarilla ja kitaralla.

Lähteet

Aiheesta muualla 

 Kotisivut
 Hummeripojat-yhtyeen kotisivut
 Kuusi kuvaa Ilkka Aaltosen elämästä, 18.11.2017 Yle Areena 

Suomalaiset muusikot
Vuonna 1957 syntyneet
Elävät henkilöt